To personer påkjørt av toget i Drammen
To personer ble påkjørt av en skinnegående gravemaskin. Begge er kjørt til legevakta med lettere, overfladiske skader, sier informasjonssjef Dag Svinsås i Jernbaneverket til NTB. Ulykken skjedde like etter klokka 12, på et hensettingsområde vest for Drammen stasjon. Hendelsen får dermed ingen betydning for trafikkavviklingen. Den skinnegående gravemaskinen hadde lav hastighet da den kjørte på de to personene som arbeidet i sporet. Arbeidstilsynet er rutinemessig varslet om hendelsen.
To personer ble påkjørt av en skinnegående gravemaskin ved Drammen stasjon tirsdag ettermiddag. Begge ble lettere skadd.